CELEX: 52011XG0708(01)
Language: da
Date: 2011-07-08 00:00:00
Title: Rådets konklusioner om den europæiske pagt for mental sundhed og trivsel: resultater og kommende foranstaltninger

8.7.2011   
            
            
               DA
            
            
               Den Europæiske Unions Tidende
            
            
               C 202/1
            
         Rådets konklusioner om den europæiske pagt for mental sundhed og trivsel: resultater og kommende foranstaltninger
   2011/C 202/01
   RÅDET FOR DEN EUROPÆISKE UNION
   
               1.
            
            
               MINDER OM, at i henhold til artikel 168 i traktaten om Den Europæiske Unions funktionsmåde skal Unionens indsats være et supplement til de nationale politikker og være rettet mod at forbedre folkesundheden og forebygge sygdomme hos mennesker samt imødegå forhold, der kan indebære risiko for den fysiske og mentale sundhed; den skal også fremme samarbejde mellem medlemsstaterne på de områder, hvor medlemsstaterne indbyrdes og i kontakt med Kommissionen samordner deres politikker og programmer, og Kommissionen kan i nær kontakt med medlemsstaterne tage ethvert passende initiativ for at fremme denne samordning, navnlig initiativer, der tager sigte på at opstille retningslinjer og indikatorer, tilrettelægge udveksling af bedste praksis og udarbejde de nødvendige elementer til periodisk overvågning og evaluering
            
         
               2.
            
            
               MINDER OM Kommissionens grønbog af 14. oktober 2005»Forbedring af befolkningens mentale sundhed — På vej mod en strategi for mental sundhed i Den Europæiske Union«
            
         
               3.
            
            
               MINDER OM erklæringen fra Verdenssundhedsorganisationens (WHO) europæiske ministerkonference af 15. januar 2005 om at tage imod udfordringerne i forbindelse med den mentale sundhed i Europa og finde frem til løsninger
            
         
               4.
            
            
               MINDER OM EU-konferencen på højt plan med titlen »Sammen for mental sundhed og trivsel«, der fandt sted den 13. juni 2008 i Bruxelles, og hvor man vedtog den europæiske pagt for mental sundhed og trivsel
            
         
               5.
            
            
               MINDER OM WHO's rapport fra 2010 om mental sundhed og udvikling: »Targeting people with mental health conditions as a vulnerable group«, der blev hilst velkommen af FN's Generalforsamlings resolution 65/95 af 1. december 2010 om global sundhed og udenrigspolitik
            
         
               6.
            
            
               MINDER OM Europa 2020-strategiens flagskibsinitiativ »En europæisk platform mod fattigdom«, hvori det hedder, at på næsten alle områder er personer med mentale sundhedsproblemer blandt de mest udstødte grupper i samfundet, og de oplever konsekvent stigmatisering, forskelsbehandling og udstødelse som betydelige barrierer for sundhed, trivsel og livskvalitet
            
         
               7.
            
            
               MINDER OM Europa 2020-strategiens flagskibsinitiativ »En dagsorden for nye kvalifikationer og nye job« og Kommissionens meddelelse om et europæisk bidrag til fuld beskæftigelse (1), hvori det hedder, at for at øge beskæftigelsesgraden væsentligt skal der også tages hensyn til arbejdsvilkårene og arbejdstagernes fysiske og psykiske sundhed, når der reageres på kravene forbundet med vor tids erhvervskarrierer, som er karakteriseret ved flere skift mellem mere intensive og krævende job og nye former for tilrettelæggelse af arbejdet
            
         
               8.
            
            
               MINDER OM konferencen »Discovery research in neuropsychiatry: depression, anxiety and schizophrenia in focus«, der blev afholdt den 18.-19. marts 2011 i Budapest
            
         
               9.
            
            
               ANERKENDER, at mental trivsel er en vigtig bestanddel af sundhed og livskvalitet og en forudsætning for at kunne lære, arbejde og bidrage til samfundslivet
            
         
               10.
            
            
               ANERKENDER, at et højt niveau for mental sundhed og trivsel hos befolkningen ifølge nye forskningsresultater er en vigtig faktor for økonomien, og at mentale forstyrrelser fører til økonomiske tab f.eks. gennem lavere erhvervsproduktivitet, lavere deltagelse i beskæftigelsen og omkostninger for enkeltpersoner, familier og samfund, der har med mentale forstyrrelser at gøre
            
         
               11.
            
            
               ANERKENDER, at mentale forstyrrelser er invaliderende og udgør den største del af sygdomsjusterede leveår i EU, hvor depression og angst er de førende årsager til den byrde
            
         
               12.
            
            
               ANERKENDER, at mentale forstyrrelser i henhold til WHO-skøn påvirker hver fjerde borger mindst én gang i hans eller hendes levetid og kan findes hos flere end 10 % af EU's befolkning i et givet år
            
         
               13.
            
            
               ANERKENDER, at selvmord fortsat er en betydelig grund til for tidlig død i Europa med over 50 000 dødsfald pr. år i EU, og at der i ni ud af ti tilfælde går udvikling af mentale forstyrrelser forud
            
         
               14.
            
            
               ANERKENDER, at der findes store uligheder i den mentale sundhedstilstand medlemsstaterne imellem og i de enkelte medlemsstater og også mellem sociale grupper, hvoraf de socioøkonomisk dårligt stillede grupper er de mest sårbare
            
         
               15.
            
            
               ANERKENDER, at determinanter for mental sundhed og trivsel som f.eks. social udstødelse, fattigdom, arbejdsløshed, dårlige boligforhold og dårlige arbejdsvilkår, problemer med uddannelse, børnemisbrug, vanrøgt og mishandling, kønsbaseret ulighed samt risici såsom alkohol- og narkomisbrug kan skyldes flere forskellige faktorer og ofte kan findes uden for sundhedssystemerne, og at en forbedring af den mentale sundhed og trivsel i befolkningen derfor kræver innovative partnerskaber mellem sundhedssektoren og andre sektorer som f.eks. sociale anliggender, boligforhold, beskæftigelse og uddannelse
            
         
               16.
            
            
               ANERKENDER betydningen af uddannelsesinstitutioner og arbejdspladser som ramme for foranstaltninger på området mental sundhed og trivsel samt de fordele, de kan drage af sådanne foranstaltninger til fordel for deres egne mål
            
         
               17.
            
            
               ANERKENDER, at myndigheder og andre aktører på regionalt og lokalt plan spiller en central rolle for foranstaltningerne vedrørende mental sundhed og trivsel både ved selv at virke aktivt for at forbedre den mentale sundhed og som støtte for deltagelse fra andre sektorer og samfund
            
         
               18.
            
            
               ANERKENDER, at brugere af mentale sundhedstjenester og deres familiemedlemmer, plejere samt deres organisationer har en specifik og værdifuld ekspertise at bidrage med og bør inddrages i politiske tiltag vedrørende mental sundhed og trivsel
            
         
               19.
            
            
               ANERKENDER behovet for forskning i mental sundhed og trivsel og mentale forstyrrelser og HILSER det bidrag, som EU's forskningsrammeprogram har ydet hertil, VELKOMMEN
            
         
               20.
            
            
               SER MED TILFREDSHED PÅ resultaterne af de fem tematiske konferencer, der er tilrettelagt under den europæiske pagt for mental sundhed og trivsel (2):
               
                           —
                        
                        
                           konferencen om »Promotion of Mental Health and Well-being of Children and Young People — Making it Happen«, der blev afholdt den 29.-30. september 2009 i Stockholm
                        
                     
                           —
                        
                        
                           konferencen om »Prevention of Depression and Suicide — Making it Happen«, der blev afholdt den 10.-11. december 2009 i Budapest
                        
                     
                           —
                        
                        
                           konferencen om »Mental Health and Well-Being in Older People — Making it Happen«, der blev afholdt den 28.-29. juni 2010 i Madrid
                        
                     
                           —
                        
                        
                           konferencen om »Promoting Social Inclusion and Combating Stigma for Better Mental Health and Well-being«, der blev afholdt den 8.-9. november 2010 i Lissabon
                        
                     
                           —
                        
                        
                           konferencen om »Promoting Mental Health and Well-being at Workplaces«, der blev afholdt den 3.-4. marts 2011 i Berlin
                        
                     
         
               21.
            
            
               OPFORDRER medlemsstaterne til
               
                           —
                        
                        
                           at gøre mental sundhed og trivsel til en prioritet for deres sundhedspolitikker og udvikle strategier og/eller handlingsplaner for mental sundhed, herunder forebyggelse af depression og selvmord
                        
                     
                           —
                        
                        
                           at inddrage forebyggelse af mentale forstyrrelser og fremme af mental sundhed og trivsel som en vigtig del af disse strategier og/eller handlingsplaner, der skal udføres i partnerskab med de relevante interessenter og andre politikområder
                        
                     
                           —
                        
                        
                           at forbedre sociale determinanter og infrastruktur, der støtter mental trivsel, og forbedre adgangen til denne infrastruktur for personer, der lider af mentale forstyrrelser
                        
                     
                           —
                        
                        
                           når det er muligt og relevant, at fremme fællesskabsbaserede socialt inklusive behandlings- og plejemodeller
                        
                     
                           —
                        
                        
                           at træffe foranstaltninger mod stigmatisering, udstødelse og forskelsbehandling af personer med mentale sundhedsproblemer og fremme deres sociale inklusion og deres adgang til uddannelse, bolig og arbejde
                        
                     
                           —
                        
                        
                           at gøre den bedste brug af de muligheder, som strukturfondene tilbyder på det mentale sundhedsområde, navnlig for reform og yderligere forbedring af deres mentale sundhedssystemer uden at foregribe den fremtidige finansielle ramme
                        
                     
                           —
                        
                        
                           at anvende det potentiale, som teknologiske applikationer, herunder e-sundhed, tilbyder, for at forbedre de mentale sundhedssystemer og -tjenester, forebygge mentale forstyrrelser og fremme trivsel
                        
                     
                           —
                        
                        
                           at tage skridt hen imod øget inddragelse af sundheds- og socialsektoren sammen med arbejdsmarkedets parter på området mental sundhed og trivsel på arbejdspladsen for at støtte og supplere arbejdsgiverledede programmer, hvor det er hensigtsmæssigt
                        
                     
                           —
                        
                        
                           at støtte aktiviteter (f.eks. uddannelsesprogrammer), der gør det muligt for fagfolk og ledere især inden for sundhedspleje, social omsorg og arbejdspladser at tage sig af spørgsmål vedrørende mental trivsel og mentale forstyrrelser
                        
                     
                           —
                        
                        
                           at styrke fremme af mental sundhed hos børn og unge ved at støtte positive forældrefærdigheder, holistiske tilgange i skolerne for at mindske mobning og øge sociale og emotionelle kompetencer samt støtte familier, hvor en forælder lider af mental forstyrrelse
                        
                     
         
               22.
            
            
               OPFORDRER medlemsstaterne og Kommissionen til
               
                           —
                        
                        
                           at fortsætte samarbejdet som en opfølgning af den europæiske pagt for mental sundhed og trivsel
                        
                     
                           —
                        
                        
                           at etablere en fælles aktion om mental sundhed og trivsel under EU's folkesundhedsprogram 2008-2013, der giver en platform for udveksling af synspunkter, samarbejde og koordinering blandt medlemsstaterne for at udpege bedste evidensbaserede politiske tilgange og praksisser og analyseaktiviteter, navnlig på følgende områder:
                           
                                       —
                                    
                                    
                                       at tackle mentale forstyrrelser gennem sundheds- og socialsystemer
                                    
                                 
                                       —
                                    
                                    
                                       at træffe evidensbaserede foranstaltninger mod depression
                                    
                                 
                                       —
                                    
                                    
                                       at bygge innovative partnerskaber mellem sundhedssektoren og andre relevante sektorer (f.eks. socialsektor, uddannelse, beskæftigelse) for at analysere politikkens virkninger på den mentale sundhed, for at behandle mentale sundhedsproblemer hos sårbare grupper og forbindelserne mellem fattigdom og mentale sundhedsproblemer, for at behandle forebyggelse af selvmord, for at fremme mental sundhed og trivsel og for at forebygge mentale sundhedsforstyrrelser i forskellige rammer som f.eks. arbejdspladser og uddannelsesrammer
                                    
                                 
                                       —
                                    
                                    
                                       at administrere udviklingen af fællesskabsbaserede og socialt-inklusive tilgange til mental sundhed
                                    
                                 
                                       —
                                    
                                    
                                       at forbedre data og evidens om den mentale sundhedsstatus i befolkningerne
                                    
                                 
                     
                           —
                        
                        
                           at støtte tværfaglig forskning i mental sundhed
                        
                     
                           —
                        
                        
                           at gøre størst mulig brug af verdensdagen for mental sundhed på europæisk, nationalt og regionalt plan gennem hensigtsmæssige oplysningskampagner
                        
                     
         
               23.
            
            
               OPFORDRER Kommissionen til
               
                           —
                        
                        
                           fortsat at arbejde med mental sundhed og trivsel i partnerskab med EU's sundhedspolitik og andre politikområder
                        
                     
                           —
                        
                        
                           yderligere at udvikle EU-Compass til tiltag vedrørende mental sundhed og trivsel
                        
                     
                           —
                        
                        
                           at støtte medlemsstaterne ved at forelægge oplysninger om status for den mentale sundhed i befolkningen og udføre forskning i det mentale sundhedsområde og dets determinanter, herunder sundhedsmæssige, økonomiske og sociale omkostninger som følge af mentale sundhedsproblemer, under hensyn til det arbejde, der er gjort i WHO og OECD
                        
                     
                           —
                        
                        
                           at forelægge en rapport om resultaterne af den fælles aktion, herunder en oversigt over evidensbaserede tiltag inden for mental sundhedspleje, social inklusion, forebyggelse og fremme, samt overvejelser om mulige fremtidige politiske foranstaltninger som opfølgning af den europæiske pagt for mental sundhed og trivsel.
                        
                     
         
      (1)  KOM(2010) 682 endelig.
   
      (2)  Dokumenterne fra de tematiske konferencer findes her: http://ec.europa.eu/health/mental_health/policy/conferences/index_en.htm